Helsingør Volleyball Klub.

**Generalforsamling d. 18. maj 2017 for sæsonen 2016/17.**

**Punkt 2. Bestyrelsens arbejde om det forløbne år til godkendelse.**

**Sæson 2016/17.**

Hold og medlemmer.

I sæsonen 2016/17 har vi udover de 2 hold Herre og Motionsholdet udvidet klubben med et damehold samt et mixhold. Til dameholdet har der været tilknyttet et trænerteam bestående af Poul, Mette og Jørn.

Dertil forsøgte vi med et nyt kvinde ungdomshold i begyndelsen af året, men det "døde" hen.

Vi er dermed pt. vokset fra ca. 25 medlemmer fra sidste sæson til ca. 50 medlemmer.

Mixholdet har deltaget i DGI's turnering og stævner. Herreholdet har spillet en del træningskampe med TD volley.

V har fået nyt logo (tak til Tina).

Organisation.

På den ekstraordinære generalforsamlingen (14. marts 2017) blev bestyrelsen udvidet fra 3 til 5 medlemmer.

Klubbens bestyrelser består pt. af følgende:

Jørn (Formand), Mette (Næstformand), Poul (Kasserer), Bestyrelsesmedlemmer: Eva og Gina.

Vi har holdt det første egentlige bestyrelsesmøde (gennem mange år).

Træningsfaciliteter.

I forbindelse med et ønske om at træne i Hallen på Borupgårdskolen til næste sæson, har bestyrelsen (ved Poul) rettet henvendelse til kommunen om renovering af de gamle, slidte baner. De er nu udskifter med helt moderne.

Dertil har vi fået lagt nyt sand på beachvolleyballbanerne. 34 t. (vi fik bevilliget 10.000 kr. af Kommunen). Sandet blev lagt på med hjælp af TD Volley, idet der alene var 3 fra vores klub (Poul, Christian og Jørn).

Bestyrelsen har deltaget i møder vedr. nyt lokale bookings system og et nyt tilskudssystem.

Vi har søgt lokaler til næste sæson.

Hjemmeside, facebook, presse m.m.

Klubbens hjemmeside bliver opdateret ofte, i lighed med klubbens facebook side.

Dertil opdateres holdsport, således at træning mm kan organiseres.

Vi har med succes anvendt annoncering på facebook.

Dertil har vi haft artikler både i Helsingør Dagblad og i lokalavisen Nordsjælland.

Beachvolleyball stævne og udfordringsturnering.

Helsingør Volleyball klub har gennem en del år afholdt et "Helsingørmesterskaberne". Det sidste navn skal vi holde fast i for at distancere os i forhold til andre volleyballklubber. Årets stævne afholdes d. 19. august.

Udfordringsturnering hen over sommeren (fra 1. maj til 1. september). Der er nu 9 hold og flere under vejs.